OpenLLM-France/wikimedia huggingface dataset:
# Oberurnen

Oberurnen és un municipi del cantó de Glarus (Suïssa).
Oberurnen va ser mencionat el 1340 com Obern Urannen. Des de l'1 de gener de 2011 és una localitat de la nova comuna de Glaris Nord a la qual també van ser agregades les comunes de Bilten, Filzbach, Mollis, Mühlehorn, Näfels, Niederurnen i Obstalden.

## Geografia

Oberurnen està situada al nord del cantó, a prop del Llac de Walenstadt. L'antiga comuna limitava al nord amb la comuna de Niederurnen, a l'est amb Mollis, al sud amb Näfels, i a l'oest amb Innerthal (SZ) i Schübelbach (Cantó de Schwyz).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Dictionnaire historique de la Suisse».
* ↑ «Die Gemeinde Glarus Nord» (en alemany estàndard suís). [Consulta: 25 setembre 2020].
# Oberwil im Simmental

Oberwil im Simmental és un municipi del cantó de Berna (Suïssa), situat a l'antic districte de Frutigen i a l'actual Frutigen-Niedersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Lota (Xile)

Lota és una ciutat de Xile de la regió del Bío-Bío. Amb 43.535 persones, la comuna té una superfície de 159 km² (datació del cens de 2017). Va ser fundada el 1667.

## Enllaços externs

* Web de l'Ajuntament de la ciutat de Lota (castellà)
# Lota de Macedo Soares

Maria Carlota Costallat de Macedo Soares (París, França, 16 de març de 1910-Nova York, Estats Units, 25 de setembre de 1967) va ser una arquitecta a qui s'atribueix la creació del Parc del Flamenc, avui Parc Brigadier Eduardo Gomes, a Rio de Janeiro. Va néixer a Paris, membre d'una prominent família de polítics de l'estat de Rio de Janeiro.
Els seus pares van ser José Eduardo de Macedo Soares, Primer Tinent de Marina amb base a Europa i Adélia de Carvalho Costallat. A París també va néixer una altra filla, anomenada Maria Elvira, coneguda com a Marieta. José Eduardo surt de la Marina el 1912 i torna a Brasil amb la seva família. A Rio de Janeiro, funda el periòdic O Imparcial, precursor del Diari Carioca.
Al principi de la dècada del 1940, Lota, com l'anomenaven comunament, va residir a Nova York on va prendre cursos en el Museu d'Art Contemporani.
Sense haver assistit a la universitat va ser reconeguda com a arquitecta autodidacta i paisatgista. Va ser convidada per Carlos Lacerda, qui acabava de guanyar les eleccions del govern de l'estat de Guanabara (1960-1965) per treballar en el projecte del Parc del Flamenc. Quan en les eleccions següents Carlos Lacerda perd el govern, Lota es retira de la construcció del parc.
Lota va mantenir una relació amb la poeta nord-americana Elizabeth Bishop de 1951 a 1967. La seva relació és relatada en la pel·lícula brasilera ''Flors Rares'' (Reaching for the Moon, 2012), basat en el llibre Flores Rares i Banalíssimes de l'autora Carmem Lucia d'Oliveira, així com en el llibre The More I Owe You (Mentre més et dec), de l'escriptor nord-americà Michael Sledge. El personatge de Lota és interpretat per l'actriu brasilera Gloria Pires.
El 1967, Soares va buscar a Bishop als Estats Units després de recuperar-se d'una llarga depressió durant la qual va estar hospitalitzada. El mateix dia que va arribar a Nova York, el 19 de setembre de 1967, Soares va prendre una sobredosi de tranquil·litzants i va morir diversos dies després.

## Referències

* ↑ Lotta – a aventura de crescer, Instituto Lotta de Cultura e Arte-Educação Arxivat 2016-03-04 a Wayback Machine.
* ↑ Morales, Lúcia Arrais (23 a 26 d'agost de 2010), Lota de Macedo Soares e Elizabeth Bishop: projetos interrompidos, "Diásporas, Diversidades, Deslocamentos" (PDF), Fazendo Gênero (UFSC)
* ↑ Flores Raras - Filme 2012 - Cinema10.com.br
* ↑ Frias filho, Otávio (setembro 2009), "O Brasil é mesmo um horror" Arxivat 2014-06-26 a Wayback Machine., Revista Piauí (O Estado de São Paulo).

## Enllaços externs

* La creació del Parc Aterreixo do Flamengo.
# Orange (Virgínia)

Orange és una població dels Estats Units a l'estat de Virgínia. Segons el cens del 2000 tenia 4.123 habitants.

## Demografia

Segons el cens del 2000, Orange tenia 4.123 habitants, 1.607 habitatges, i 1.010 famílies. La densitat de població era de 491,3 habitants per km².
Dels 1.607 habitatges en un 30,6% hi vivien nens de menys de 18 anys, en un 40,1% hi vivien parelles casades, en un 18,7% dones solteres, i en un 37,1% no eren unitats familiars. En el 32,7% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,5% tenia menys de 18 anys, un 8,2% entre 18 i 24, un 29,6% entre 25 i 44, un 19,9% de 45 a 60 i un 19,7% 65 anys o més.
L'edat mediana era de 38 anys. Per cada 100 dones de 18 o més anys hi havia 84,1 homes.
La renda mediana per habitatge era de 28.576 $ i la renda mediana per família de 38.103 $. Els homes tenien una renda mediana de 30.439 $ mentre que les dones 19.233 $. La renda per capita de la població era de 16.805 $. Entorn del 16,1% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orange». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Orange». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
Viccionari
# Orange (programari)

Orange és un paquet de programari lliure multiplataforma de mineria de dades i aprenentatge automàtic concebut el 1990 per a la visualització i anàlisi de dades. La capa inferior està escrita en C++, que cobreix les estructures bàsiques de dades i la majoria d'algorismes de preprocessament i modelatge. La capa superior està escrita en Python i inclou els processos que requereixen menys temps. Funciona amb components, anomenats ginys, i permet la interactivitat amb scripts. La llibreria és una caixa d'eines de mineria de dades organitzada jeràrquicament. Els procediments de baix nivell a la part inferior de la jerarquia, com ara el filtratge de dades, l'avaluació de probabilitats i la puntuació de característiques, estan agrupats en algorismes de nivell superior, com l'aprenentatge de l'arbre de classificació.

## Referències

* ↑ Demšar, Janez; et. al. «Orange: Data Mining Toolbox in Python». Journal of Machine Learning Research, 14, 2013, pàg. 2349-2353.
* ↑ Ishak, Aulia; Siregar, Khawarita; Aspriyati, Rosnani; Ginting; Afif, Muhammad «Orange Software Usage in Data Mining Classification Method on The Dataset Lenses». IOP Conference Series: Materials Science and Engineering, 2020. DOI: 10.1088/1757-899X/1003/1/012113.
# Orange Beach (Alabama)

Orange Beach és una ciutat dels Estats Units a l'estat d'Alabama. Segons el cens del 2000 tenia 3.784 habitants.

## Demografia

Segons el cens del 2000, Orange Beach tenia 3.784 habitants, 1.779 habitatges, i 1.090 famílies. La densitat de població era de 140,5 habitants/km².
Dels 1.779 habitatges en un 20,6% hi vivien nens de menys de 18 anys, en un 50% hi vivien parelles casades, en un 7,8% dones solteres, i en un 38,7% no eren unitats familiars. En el 30,4% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,61.
Per edats la població es repartia de la següent manera: un 16,6% tenia menys de 18 anys, un 6,4% entre 18 i 24, un 28,3% entre 25 i 44, un 30,5% de 45 a 60 i un 18,2% 65 anys o més.
L'edat mediana era de 44 anys. Per cada 100 dones hi havia 108,3 homes. Per cada 100 dones de 18 o més anys hi havia 103,2 homes.
La renda mediana per habitatge era de 40.542 $ i la renda mediana per família de 51.222 $. Els homes tenien una renda mediana de 34.063 $ mentre que les dones 24.787 $. La renda per capita de la població era de 27.082 $. Aproximadament el 6,2% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Orange Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r juliol 2010].
* ↑ «Geographic Comparison Table- Orange Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Luci Antisti Vet

Luci Antisti Vet és el nom dels següents personatges:
* Luci Antisti Vet (cònsol any 28), cònsol sufecte l'any 28
* Luci Antisti Vet (cònsol any 55), cònsol l'any 55
# Luci Api Màxim

Luci Api Màxim (llatí: Lucius Appius Maximus) va ser un destacat general romà del temps dels emperadors Domicià i Trajà. Aureli Víctor l'anomena Api Norbà, i es pot suposar que el seu nom complet era Luci Api Màxim Norbà.
L'any 91 va sufocar la revolta de Luci Antoni Saturní, un general d'origen senatorial, a la Germània Superior i va cremar totes les cartes que li va trobar per no comprometre a altres i evitar la venjança de Domicià. El 101 va lluitar amb Trajà contra Decèbal a les Guerres dàcies. L'any 103 va ser cònsol segons apareix als Fasti. El 115 era un dels generals de Trajà a la guerra amb els parts, però en aquest any va patir una derrota i va morir a la lluita.

## Referències

* ↑ [https://quod.lib.umich.edu/m/moa/acl3129.0002.001/996?rgn=full+text;view=image;q1=MaximusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 986. ]
# Lukin (Rússia)

* Aquest article tracta sobre la localitat russa. Vegeu-ne altres significats a «Lukin».
Lukin - Лукин (rus) - és un khútor del krai de Krasnodar, a Rússia. Es troba als vessants septentrionals del Caucas, a la vora del riu Siniükha, tributari del Txamlik. És a 28 km a l'est de Labinsk i a 172 km a l'est de Krasnodar.
Pertany al khútor de Pérvaia Siniükha.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Aquest article és una traducció parcial del seu corresponent en l'edició en rus de la Viquipèdia, Лукин (Краснодарский край).
* El municipi en un lloc web no oficial del raion (rus).
* Mapa topogràfic soviètic a maps.vlasenko.net (rus)
# MVC

MVC té els següents significats:
* Model-View-Controller, patró de disseny informàtic
* Multi-view video coding, sistema de codificació per a vídeo
# Oeno

Oeno és un atol de corall deshabitat de la colònia de les illes Pitcairn. És el més septentrional de l'arxipèlag i el més proper a l'illa Pitcairn, al nord-oest.
El nom Oeno és la forma llatina de la deessa grega Eno, que significa «vi». Encara que va ser descobert pel capità anglès Henderson, el 1819, porta el nom del balener nord-americà Oeno, capità George Worth, que el va visitar el 1824.

## Geografia

L'àrea total és de 5 km². L'atol està format per l'illa Oeno amb forma de vuit i el banc de sorra Sandy Island. Històricament deshabitat, s'ha mantingut intacte amb esplèndides platges de sorra, cocoters, manglars i pandanals. La llacuna és poc profunda i plena de moltes varietats de peixos. També hi ha molts ocells marins. El 1997 es van exterminar les rates per protegir els ocells.
Al nord de l'escull hi ha un estret pas a la llacuna interior. Un cop a l'any, a l'estiu, els habitants de Pitcairn viatgen a Oeno amb barques per gaudir de les platges, el bany i la pesca.

## Història

S'han produït diversos naufragis als escull d'Oeno. El més famós és el del nord-americà Wild Wave, el 1857, amb el capità Josiah Knowles. Amb una valuosa càrrega d'or que transportaven de San Francisco a Valparaíso, es van estavellar contra els esculls a mitjanit, enfonsant-se en pocs minuts. Després de vuit dies, fora de les rutes de navegació, set dels supervivents van anar amb un dels bots de salvament a l'illa de Pitcairn per estavellar-se contra els penya-segats. Es van trobar que, justament, era l'any que tots els habitants es van traslladar a l'illa Norfolk. Sense eines ni claus van construir un altre bot amb el material de les cabanes abandonades. Tres dels nàufrags van decidir quedar-se, i els altres van arribar a les Marqueses després de fer 2.000 km en quinze dies. Per fi van tenir la sort de trobar a les Marqueses un vaixell de guerra nord-americà que va rescatar la resta de nàufrags a Oeno i Pitcairn.
Formalment, Oeno no va ser possessió britànica fins al 1902, quan, per ordre del cònsol britànic a Tahití, es va hissar la bandera a les anomenades Dependències de Pitcairn.
El 1934 es va concedir una llicència a Edwin Willson per l'ocupació d'Oeno per un període de deu anys amb el propòsit de recollir «bêche-de-mer», cogombres de mar.
# Obés (Pessonada)

Obés és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori del poble de Pessonada i de l'antic poble del Mas de Vilanova, o Vilanoveta.
Està situada al sud de Pessonada i al nord-oest del Mas de Vilanova, a banda i banda de l'extrem oriental del Serrat Gros, al nord-est de Viars i a llevant de la Vinya,
Consta d'11,8036 hectàrees de conreus de secà, pastures i zones de bosquina, matolls i improductives.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 8 juliol 2010].

## Enllaços externs

* Institut Cartogràfic de Catalunya
# Norderney

Norderney (frisó Nordeneach, baix alemany Nörderneei) és una illa frisona alemanya situada a l'oest de Juist i a l'est de Baltrum. De 14 quilòmetres de llargada i 2 d'amplada, té una superfície d'uns 25 km² i uns 6.000 habitants. Al cantó occidental hi ha un poble de nom homònim que és un important nucli turístic de platja.
Administrativament pertany al districte d'Aurich (estat de Baixa Saxònia), on té l'estatus de municipi.
S'hi pot accedir amb ferri o amb avió. A més, és una de les illes frisones on es pot accedir caminant quan la marea buida el mar de Wadden. Juntament amb Borkum és l'única illa frisona oriental on no està prohibit el trànsit amb cotxe.
Durant la Segona Guerra Mundial els nazis batejaren un camp de concentració de l'illa anglonormanda d'Alderney amb el nom de Norderney.

## Enllaços externs

* http://www.norderney.de (alemany)
* Webcams a l'illa de Norderney
# Norderloch

El Norderloch és un canal navegable de només 350 metres al barri de Steinwerder al port d'Hamburg a Alemanya. Connecta el Fährkanal amb el Steinwerder Kanal. Al mig de la península formada pel l'Elba, Norderloch, el Fährkanal i el Guanofleet s'ha instal·lat el Teatre al port d'Hamburg, conegut pels seus musicals.

## Galeria

* El Fährkanal (primer pla) desemboca al Norderloch (segon pla a l'esquerra)
* El pont entre el Nordersand i el Reiherdamm
* El pont, vist de l'est a l'oest
* El Norderloch i el Steinwerder Kanal vist del pont del Norderloch

## Referències

* ↑ Verordnung zur Bestimmung der schiffbaren Gewässer, Hamburg, 5 de maig de 1987, (en català: Decret de les vies navegables d'Hamburg)
* ↑ Stadtatlas-Großraum Hamburg, Hamburg, Editorial PAS Verlags GmbH, 2009, ISBN 978-3-934272-92-7, pàgina 48
# Machaerirhynchus

Machaerirhynchus és un gènere d'ocells de l'ordre dels passeriformes, que s'ha classificat dins la família dels monàrquids (Monarchidae), però que en la classificació del IOC figura en una família pròpia dels maquerirrínquids (Machaerirhynchidae). El gènere es distribueix per Nova Guinea i nord-est d'Austràlia.

## Llistat d'espècies

Se n'han descrit dues espècies:
* Machaerirhynchus nigripectus - monarca becplà pitnegre. Propi de Nova Guinea.
* Machaerirhynchus flaviventer - monarca becplà pitgroc. De Nova Guinea i nord-est d'Austràlia

## Referències

* ↑ JA Norman, PGP Ericson, KA Jønsson, J Fjeldså et L Christidis. 2009b. A multi-gene phylogeny reveals novel relationships for aberrant genera of Australo-Papuan core Corvoidea and polyphyly of the Pachycephalidae and Psophodidae (Aves: Passeriformes). Molecular Phylogenetics and Evolution 52: 488–497
# Oratori de Can Palau

L'Oratori de Can Palau és una obra del municipi de la Selva de Mar (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situat a l'oest del nucli urbà de la Selva de Mar, en el traçat de l'antic corriol que porta a l'església de Sant Sebastià, integrat al mur que delimita la pujada del corriol del desnivell existent al terreny.
Es tracta d'un petit oratori format per una pilastra bastida amb rebles de pissarra lligats amb morter de calç, integrada al mur que delimita el corriol. Sobresortint del coronament del mur, la petita fornícula monolítica bastida amb pissarra, amb un arquet de mig punt on s'ubica la imatge del sant. La pilastra és quadrangular i la fornícula és semicircular. A la part frontal de l'arc de la fornícula hi figura, incís, l'any "1690". Dins el nínxol hi ha una petita imatge del sant, col·locada a finals del segle xx.

## Història

S'ignora a quin sant estigué dedicat l'oratori. Can Palau era una casa, avui del tot desapareguda, que es trobava seguint el camí, a poca distància. Segons A.Cortada (op.cit.) i la gent de la Selva que ho recorda, aquest oratori era idèntic al desaparegut "Oratori de Can Nan" el qual, dedicat a sant Roc i datat l'any 1686, era emplaçat a l'altre extrem de la vila, al nord-est, a l'entrada pel camí "de la Ribera".
Segons Cortada, els veïns de la Selva feien una processó el dia 14 d'agost a la Vall de Santa Creu per regraciar a sant Roc -que es venerava a l'església del dit poble-, l'extinció d'una epidèmia esdevinguda l'any 1675.
Per la seva situació a l'inici del camí que hi mena, es creu que l'"Oratori de Can Palau" podria tenir relació amb les processons a l'ermita de Santa Helena amb motiu dels aplecs de la diada de Santa Creu de Maig (dia 3 de maig) que se celebraren fins a l'any 1880.
En record d'aquests aplecs i dels jubileus medievals de Sant Pere de Rodes, hi ha el projecte, per part dels selvatans, de col·locar una imatge moderna de St. Pere en aquest oratori.

## Referències

* 1 2 3 4 5 6 «Oratori de Can Palau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Magomed Idríssovitx Ibraguímov

* Aquest article tracta sobre el lluitador rus nacionalitzat uzbek nascut l'any 1985. Vegeu-ne altres significats a «Magomed Ibraguímov».
Magomed Idríssovitx Ibraguímov (rus: Магомед Идрисович Ибрагимов) (Irib, Daguestan, RSFS de Rússia, 2 de juny de 1985) és un lluitador rus nacionalitzat uzbek d'ascendència àvar, que competeix en la divisió de pes pesat d'estil lliure. Va guanyar medalles de bronze als Jocs Olímpics de 2016 i als Jocs Asiàtics de 2018.
Als 12 anys, a Makhatxkalà, Rússia, va començar en la lluita lliure i va estudiar a la Universitat Pedagògica Estatal del Daguestan. El 2005 va vèncer Khabib Nurmagomédov per decisió del jutge al Campionat rus de sambo de combat, competint en la categoria de menors de 68 kg. Ibraguímov, de 20 anys, va representar la República de Txetxènia, mentre que Nurmagomédov, de 17 anys, que també procedia de la regió de Makhatxkalà, al Daguestan, va representar la República del Daguestan. Com a resultat d'aquest combat es va convertir en l'únic lluitador a la història que va derrotar a Nurmagomédov.
Si bé inicialment va representar Rússia, el 2016 va rebre la ciutadania uzbeka. El maig de 2016 va ser seleccionat per als Jocs Olímpics d'estiu d'aquell any després de guanyar el segon lloc al torneig de classificació a Ulan Bator, Mongòlia.

## Referències

* ↑ «Magomed Ibragimov» (en anglès). Sports-reference.com. Arxivat de l'original el 18 abril 2020. [Consulta: 15 juliol 2021].
* ↑ «Men's Freestyle 97 kg Bronze» (en anglès). Rio2016.com. Arxivat de l'original el 26 agost 2016. [Consulta: 15 juliol 2021].
* ↑ Nag, Anwesha. «The incredible career of Magomed Ibragimov: The only man to beat Khabib Nurmagomedov in a fight» (en anglès). Sportskeeda.com, 17-02-2021. [Consulta: 26 febrer 2021].
* ↑ Nag, Anwesha. «Magomed Ibragimov: The only man who has defeated Khabib Nurmagomedov in a fight» (en anglès). Sportskeeda.com, 15-02-2021. Arxivat de l'original el 16 febrer 2021. [Consulta: 15 juliol 2021].
* ↑ «Магомед Ибрагимов и Адам Батыров едут на Олимпиаду» (en rus). Mkala.mk.ru, 02-05-2016. Arxivat de l'original el 26 agost 2016. [Consulta: 15 juliol 2021].
# Lobos de la Universidad Autónoma de Coahuila

Els Lobos de la Universidad Autónoma de Coahuila és un equip de futbol americà de la Universitat Autònoma de Coahuila (UAdeC), amb seu en la ciutat de Saltillo. Va ingressar a la Lliga Major de l'ONEFA el 1991, encara que ja competia des d'anys arrere en la categoria major de lligues locals. L'equip es va convertir en poc temps en un dels favorits al títol en la conferència d'ascens, mateix que han conquistat en dues ocasions: 1998 i 2001. Addicionalment ha obtingut el subcampionat en 1996 i 2005. A pesar de ser un equip de relativament recent creació, es caracteritza per ser un equip molt complicat com local. És un convidat freqüent als playoffs de la Conferència Nacional i en la Conferència dels 12 Grans ha participat en 3 ocasions, encara que fent papers molt discrets.
En la temporada 2008, els Lobos van protagonitzar un dels majors escàndols de la història de la Lliga al negar-se a participar en playoffs, al·legant parcialitat de l'ONEFA en favor del seu arxirival els Potros Salvajes UAEM.
A partir del 2009, participarà en la Lliga Major LINAFAC.

## Estadístiques

Estadístiques Lobos UAdeC :
| Concepte | Històric$^*$ | Mitjana per partit |
| Partits jugats | 132 | n/a |
| Iardes guanyades per terra | 20696 | 156,8 |
| Iardes guanyades per aire | 18051 | 136,8 |
| Iardes guanyades totals | 38747 | 293,5 |
| 1° i 10 per terra | 793 | 6,0 |
| 1° i 10 per aire | 570 | 4,3 |
| 1° i 10 per càstigs | 276 | 2,1 |
| 1° i 10 totals | 1639 | 12,4 |
| Balons perduts per intercepcions | 207 | 1,6 |
| Balons perduts per fumbles | 184 | 1,4 |
| Balons perduts totals | 391 | 3,0 |
| Jugades ofensives per terra | 4703 | 35,6 |
| Jugades ofensives per aire | 2735 | 20,7 |
| Jugades ofensives totals | 7240 | 54,8 |
| Iardes permitides per terra | 17538 | 132,9 |
| Iardes permitides per aire | 19379 | 146,8 |
| Iardes permitides totals | 36917 | 279,7 |
| 1° i 10 permitides | 1668 | 12,6 |
| Càstigs comesos | 1284 | 9,7 |
| Iardes castigades | 11834 | 89,7 |
| $^{**}$Rècords en: | Temporada Regular | Playoffs |
| Partits jugats | 134 | 21 |
| 'Partits guanyats | 79 | 12 |
| Partits perduts | 55 | 9 |
| Punts a favor | 3175 | 410 |
| Punts en contra | 2583 | 308 |
| Diferència | 592 | 102 |
| Percentatge | 59% | 57% |
* De 1991 a 2008

## Referències

* ↑ ONEFA